CELEX: C2005/229/10
Language: sk
Date: 2005-09-17 00:00:00
Title: Vec C-267/05: Návrh na začatie prejudiciálneho konania podaný uznesením High Court of Justice (England and Wales) Chancery Division, Patents Court zo 17. februára 2005, ktorý súvisí s konaním: Oakley Inc. proti 1. Animal Ltd 2. H. Young Holdings plc 3. H. Young (Operations) Ltd, ďalší účastník konania: Secretary of State for Industry

17.9.2005   
            
            
               SK
            
            
               Úradný vestník Európskej únie
            
            
               C 229/5
            
         Návrh na začatie prejudiciálneho konania podaný uznesením High Court of Justice (England and Wales) Chancery Division, Patents Court zo 17. februára 2005, ktorý súvisí s konaním: Oakley Inc. proti 1. Animal Ltd 2. H. Young Holdings plc 3. H. Young (Operations) Ltd, ďalší účastník konania: Secretary of State for Industry
   (Vec C-267/05)
   (2005/C 229/10)
   Jazyk konania: angličtina
   High Court of Justice (England and Wales) Chancery Division, Patents Court podal uznesením zo 17. februára 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Oakley Inc. proti 1. Animal Ltd 2. H. Young Holdings plc 3. H. Young (Operations) Ltd, ďalší účastník konania: Secretary of State for Industry, a bol doručený kancelárii Súdneho dvora 27. júna 2005.
   High Court of Justice (England and Wales) Chancery Division, Patents Court, žiada Súdny dvor, aby rozhodol o nasledujúcej otázke:
   „Môže byť vnútroštátne opatrenie prijaté členským štátom po dátume uvedenom v článku 19 smernice Európskeho parlamentu a Rady 98/71/ES z 13. októbra 1998 o právnej ochrane dizajnov (1), ktorým uplatnil výnimku stanovenú v článku 11 ods. 8 tejto smernice v súlade s právom Spoločenstva? Alebo možnosť prijať výnimku vnútroštátnym opatrením, ktorú priznával článok 11 ods. 8 členským štátom, prestala natrvalo a úplne platiť po dátume uvedenom v článku 19?“
   
      (1)  Ú. v. ES L 289, 28.10.1998, s. 28.